660 പേര്ക്ക് കോവിഡ് രോഗ സ്ഥിരീകരണ നിരക്ക് 16.16 കല്പറ്റ: ജില്ലയില് ശനിയാഴ്ച സ്ഥിരീകരിച്ചു. 546 പേര് രോഗമുക്തി നേടി. രോഗ സ്ഥിരീകരണ നിരക്ക് 16.16 ആണ്. 656 പേര്ക്ക് സമ്ബര്ക്കത്തിലൂടെയാണ് രോഗബാധ. 12 ആരോഗ്യപ്രവര്ത്തകര്ക്കും രോഗം സ്ഥിരീകരിച്ചു. ഇതോടെ, ജില്ലയില് കോവിഡ് സ്ഥിരീകരിച്ചവരുടെ എണ്ണം 81,539 ആയി. 73,780 പേര് ഇതുവരെ രോഗമുക്തരായി. നിലവില് 6769 പേരാണ് ജില്ലയില് ചികിത്സയിലുള്ളത്. ഇവരില് 5221 പേര് വീടുകളിലാണ് ഐസൊലേഷനില് കഴിയുന്നത്. രോഗം സ്ഥിരീകരിച്ചവര് അമ്ബലവയല് 69, മാനന്തവാടി 53, നെന്മേനി 46, കല്പറ്റ 45, മേപ്പാടി 40, പൊഴുതന, വെള്ളമുണ്ട 39 വീതം, പനമരം 38, കണിയാമ്ബറ്റ 32, ബത്തേരി 31, പുല്പള്ളി 25, വൈത്തിരി 21, മുട്ടില് 20, മുള്ളന്കൊല്ലി 19, മീനങ്ങാടി, പൂതാടി 17 വീതം, ഇടവക 16, തിരുനെല്ലി 14, തവിഞ്ഞാല്, തൊണ്ടര്നാട് 13 വീതം, കോട്ടത്തറ, വെങ്ങപ്പള്ളി 12 വീതം, നൂല്പ്പുഴ 11, പടിഞ്ഞാറത്തറ ഒമ്ബത്, തരിയോട് അഞ്ചുപേര്ക്കുമാണ് സമ്ബര്ക്കത്തിലൂടെ രോഗം സ്ഥിരീകരിച്ചത്. കൂടാതെ നാലു തമിഴ്നാട് സ്വദേശികള്ക്കും രോഗം സ്ഥിരീകരിച്ചിട്ടുണ്ട്. രോഗമുക്തി നേടിയവര് ആശുപത്രിയില് ചികിത്സയിലായിരുന്ന 43 പേരും വീടുകളില് നിരീക്ഷണത്തിലായിരുന്ന 503 പേരുമാണ് രോഗമുക്തരായത്. പഠനോപകരണ കിറ്റ് വിതരണം സുല്ത്താന് ബത്തേരി: ജവഹര് ബാല് മഞ്ച് പഠനോപകരണ കിറ്റ് വിതരണം ഡി.സി.സി ജനറല് സെക്രട്ടറിയും സുല്ത്താന് ബത്തേരി ബ്ലോക്ക് പഞ്ചായത്ത് ക്ഷേമകാര്യ സ്ഥിരം സമിതി അധ്യക്ഷനുമായി എടക്കല് മോഹനന് ഉദ്ഘാടനം ചെയ്തു. ജിനു ജോസഫ്, സിജു പൗലോസ്, പ്രജിത രവി, സന്തോഷ് എക്സല്, ജില്ല കോഓഡിനേറ്റര് വൈ. രഞ്ജിത്ത്, ഹാരിസ് കല്ലുവയല്, ശംസുദ്ധീന് പൂക്കിലാട്ട്, മുത്തു, സത്യകുമാര് എന്നിവര് സംസാരിച്ചു. SATWDL9 ജവഹര് ബാല് മഞ്ചിന്െറ പഠനോപകരണ കിറ്റ് വിതരണം ഡി.സി.സി ജനറല് സെക്രട്ടറി എടക്കല് മോഹനന് ഉദ്ഘാടനം ചെയ്യുന്നു പുല്പള്ളി ബാങ്ക് തട്ടിപ്പ്: മൂന്നുവര്ഷം കഴിഞ്ഞിട്ടും അന്വേഷണം പൂര്ത്തിയായില്ല പുല്പള്ളി: പുല്പള്ളി സഹകരണ ബാങ്കില് നടന്ന കോടികളുടെ തട്ടിപ്പുമായി ബന്ധപ്പെട്ട അന്വേഷണം എങ്ങുമെത്തിയില്ല. സഹകരണ വകുപ്പ് ജോ. രജിസ്ട്രാറുടെ ഉത്തരവ് പ്രകാരം നടന്ന അന്വേഷണത്തില് ബാങ്കില് വ്യാപക വായ്പാ ക്രമക്കേട് നടന്നതായി കണ്ടെത്തി മൂന്നുവര്ഷം കഴിഞ്ഞിട്ടും ഇതുമായി ബന്ധപ്പെട്ട അന്വേഷണം പൂര്ത്തിയായിട്ടില്ല. 2015ല് കോണ്ഗ്രസ് നേതാവിന്െറ നേതൃത്വത്തില് അധികാരത്തില് വന്ന ഭരണസമിതി ബാങ്കില് കോടികളുടെ അഴിമതി നടത്തിയെന്നാണ് പരാതി. ബാങ്കിന് നഷ്ടപ്പെട്ട പണം തിരിച്ചടക്കണമെന്ന് നിര്ദേശം നല്കിയിട്ടും നാമമാത്രമായ തുക മാത്രമാണ് തിരിച്ചടച്ചത്. ബാങ്കില് ഭരണസമിതിയുടെ 11 അംഗങ്ങളും കോണ്ഗ്രസുകാരായിരുന്നു. ബിനാമി പേരുകളില് പത്തു സന്െറ് മാത്രം സ്ഥലമുള്ള നിരവധി പേര്ക്ക് ലക്ഷങ്ങള് വായ്പ നല്കി. ഭരണസമിതിയുമായി ഒട്ടിച്ചേര്ന്നുനിന്നവര്ക്കടക്കം വന് തുകയാണ് വായ്പയായി നല്കിയത്. ഇതില് ഒരാള്ക്ക് 75 സന്െറ് സ്ഥലത്തിന്െറ പേരില് 1.80 കോടി രൂപയാണ് വായ്പ അനുവദിച്ചത്. ഭരണസമിതിയിലെ ഒരംഗം ഭാര്യയുടെ കൈവശമുള്ള 25 സന്െറ് സ്ഥലത്തിന് 25 ലക്ഷം രൂപയും കൊടുത്തതായി രേഖകളില് കാണിച്ചു. ഭരണസമിതിയിലെ രണ്ട് അംഗങ്ങള് നേതൃത്വത്തിന്െറ നടപടിയില് പ്രതിഷേധിച്ച് രാജിെവച്ചിരുന്നു. ആകെ എട്ടരകോടി രൂപയുടെ വായ്പാ തട്ടിപ്പാണ് ബാങ്കില് കണ്ടെത്തിയത്. വിവാദമായതോടെ 2018ല് ഭരണസമിതി പിരിച്ചുവിട്ടു. ഭരണസമിതിയുടെ പ്രവര്ത്തനങ്ങള്ക്ക് കൂട്ടുനിന്ന സെക്രട്ടറിയും ഇേന്റണല് ഓഡിറ്ററും ശിക്ഷാ നടപടികള്ക്ക് വിധേയമായി. തുച്ഛ വിലയുള്ള ഭൂമിക്ക് ബിനാമി വായ്പകള് വ്യാപകമായി അനുവദിച്ചെന്നും അന്വേഷണത്തില് കണ്ടെത്തി. ഇതിനുപുറമെ ചില ഭരണസമിതി അംഗങ്ങളുടെ ബന്ധുക്കളുടെ പേരില് അനുവദിച്ച വായ്പകളിലും ക്രമക്കേട് കണ്ടെത്തി. ഈട് വസ്തുവിന്െറ അസ്സല് പ്രമാണം പോലുമില്ലാതെയാണ് ചിലര്ക്ക് വന് തുക വായ്പയായി അനുവദിച്ചത്. മൂല്യം കുറഞ്ഞ ഭൂമിക്ക് വന് തുക മൂല്യമുള്ളതായി ഭരണസമിതി അംഗങ്ങള് വ്യാജ റിപ്പോര്ട്ട് തയാറാക്കി. വസ്തു വിറ്റാല് പോലും വായ്പ തുക തിരിച്ചുപിടിക്കാനാവാത്ത തരത്തിലാക്കി. ഇപ്രകാരം അനുവദിച്ച വായ്പ തുകകള് ചിലരുടെ അക്കൗണ്ടിലേക്ക് എത്തിയെന്നും അന്വേഷണ റിപ്പോര്ട്ടില് പറയുന്നു. ബാങ്ക് ഫണ്ടിന്െറ വലിയൊരു ഭാഗം ചിലരുടെ കൈകളിലേക്ക് മാത്രം എത്തിയത് ബാങ്കിന്െറ നിലനില്പ്പ് തന്നെ അപകടത്തിലാക്കി. സാധാരണ അംഗങ്ങള്ക്ക് വായ്പ ലഭിക്കുന്നതിനും മറ്റും ഇത് തടസ്സമായി. ക്രമക്കേടുകള് മൂലം ബാങ്കിന് ആറരകോടിയിലേറെ രൂപയുടെ നഷ്ടം സംഭവിച്ചെന്നും അതിപ്പോള് പത്തു കോടിയോളം ആയിരിക്കുകയാണെന്നും സൂചനയുണ്ട്. ലിക്വിഡേഷന് വക്കിലെത്തിയ ബാങ്കിനെ പുനരുദ്ധരിക്കാന് ഈ വര്ഷം ജനുവരിയില് മൂന്നംഗ അഡ്മിനിസ്േട്രറ്റിവ് കമ്മിറ്റിയെ സഹകരണ വകുപ്പ് ഏല്പിച്ചു. ബാങ്കിന് നഷ്ടപ്പെട്ട പണം തിരിച്ചുകിട്ടാന് അഡ്മിനിസ്േട്രറ്റിവ് കമ്മിറ്റി നിയമ നടപടിയും സ്വീകരിച്ചിട്ടുണ്ട്. പുല്പള്ളി സര്വിസ് സഹകരണ ബാങ്കില് വായ്പ തട്ടിപ്പ് നടത്തിയവര്ക്കെതിരെ നിയമ നടപടികള് സ്വീകരിക്കണമെന്ന് ബാങ്ക് ഭരണസമിതി ഭാരവാഹികള് ആവശ്യപ്പെട്ടു. ബാങ്കില് അഡ്മിനിസ്േട്രറ്റിവ് ഭരണം ആരംഭിച്ചിട്ട് മൂന്നുവര്ഷത്തോളമാവുകയാണ്. ബാങ്കിന് നഷ്ടപ്പെട്ട 7.26 കോടി രൂപ തിരിച്ചുപിടിക്കാനുള്ള ആത്മാര്ഥ ശ്രമങ്ങള് ഉണ്ടായിട്ടില്ലെന്നും ഇവര് പറയുന്നു. സ്പെഷല് േഗ്രഡിലായിരുന്ന ബാങ്കിനെ അഞ്ചാം തരത്തിലേക്ക് തരം താഴ്ത്തി. ബാങ്കില് നടന്ന അഴിമതികള്ക്കെതിരെ ശക്തമായ അന്വേഷണം ഉണ്ടായിട്ടില്ലെന്നും അധികൃതര് മെല്ലെപ്പോക്ക് നയമാണ് സ്വീകരിക്കുന്നതെന്നും ബാങ്ക് സംരക്ഷണ സമിതി പ്രസിഡന്റ് വി.എസ്. ചാക്കോ പറഞ്ഞു.